മുല്ലപ്പെരിയാര്: ബേബി ഡാം ബലപ്പെടുത്തണമെന്ന് കേന്ദ്രം തിരുവനന്തപുരം: മുല്ലപ്പെരിയാര് അണക്കെട്ടിലെ ബേബി ഡാം ബലപ്പെടുത്തണമെന്ന് ചൂണ്ടിക്കാട്ടി കേന്ദ്ര ജല കമീഷന് ജോയിന്റ് സെക്രട്ടറി സംസ്ഥാന ജലവിഭവ വകുപ്പ് അഡീഷനല് ചീഫ് സെക്രട്ടറി ടി.കെ. ജോസിന് കത്തയച്ചു. തമിഴ്നാട് സര്ക്കാറിന്റെ നിര്ദേശ പ്രകാരമാണ് സംസ്ഥാനത്തിന് കേന്ദ്ര കത്തയച്ചിട്ടുള്ളത്. ബേബി ഡാമിന്റെ അപ്രോച്ച് റോഡും ബലപ്പെടുത്തണമെന്ന് കേന്ദ്രം കത്തില് നിര്ദേശിച്ചിട്ടുണ്ട്. അതേസമയം, കേന്ദ്ര ജല കമീഷന്റെ കത്തിനോട് സംസ്ഥാന സര്ക്കാര് പ്രതികരിച്ചിട്ടില്ല. അതേസമയം, മുല്ലപ്പെരിയാര് അണക്കെട്ടിലെ ജലനിരപ്പ് 142 അടിയായി ഉയര്ത്താമെന്ന റൂള് കര്വ് പുനഃപരിശോധിക്കണമെന്ന് സുപ്രീംകോടതിയില് ഇന്ന് കേരളം സമര്പ്പിച്ച സത്യവാങ്മൂലത്തില് ആവശ്യപ്പെട്ടിരുന്നു. പുതിയ അണക്കെട്ടാണ് പ്രശ്നത്തിന് ശാശ്വതമായ പരിഹാരമെന്നും കേരളം ചൂണ്ടിക്കാട്ടി. The post മുല്ലപ്പെരിയാര്: ബേബി ഡാം ബലപ്പെടുത്തണമെന്ന് കേന്ദ്രം first appeared on MalayalamExpressOnline.